Ferjesambandet Revsnes–Stokkøy–Linesøy

Ferjesambandet Revsnes–Stokkøy–Linesøy var en forbindelse mellom Linesøya, Stokkøya og Revsnes i Åfjord kommune i Trøndelag. Fra 1990 ble ferjeleiet på Revsnes flyttet til Kjerkholmen.

Ferjesambandet ble etablert på slutten av 50-årene for å knytte øyene sammen med veinettet på fastlandet i Stoksund. Den første ferja var MS «Varholmen», eid av I. Dahl på Revsnes. Den ble tatt i bruk 1958, og hadde plass for 5 biler og 95 passasjerer. Fra 1963 til 1974 ble det betjent av den første MF «Stoksundferja» som opprinnelig ble drevet av Partrederi Skjærvik/Nilsen/Sundet/Svenning til den ble overtatt av Fosen Trafikklag i 1965. Andre ferjer på sambandet var MF «Lauvøy» til 1986, MF «Hemne» til 1992, og den andre MF «Stoksundferja» fra 1990 til 2008, og MF «Ytterøy» som siste ferje før nedleggelse av sambandet, med FosenNamsos Sjø som operatør.

Da Stokkøybrua ble åpnet i desember 2000, ble strekningen mellom Revsnes og Stokkøya nedlagt. Strekningen til Linesøya ble trafikkert videre med MF «Stoksundferja» (1990). Da Linesøybrua ble tatt i bruk i 2011, ble også den gjenværende strekningen lagt ned.

Referanser 

Tidligere fergesamband i Trøndelag
Samferdsel i Åfjord
Etableringer i 1958
1958 i Norge
Opphør i 2000
Opphør i 2011
Åfjords historie
Artikler i sjøfart-prosjektet